google/wiki40b huggingface dataset:
Blackjack

Blackjack (eller tjue-ett) er et kortspill, vanligvis forbundet med kasino.
Spillet har vært kjent i flere varianter og under forskjellige navn i lang tid og omatles blant annet av Miguel de Cervantes (1547–1616). Det ble opprinnelig omtalt som «21», slik som «Vingt-et-Un» på fransk, men «Blackjack» ble etter hvert brukt og tok mer eller mindre over. Navnet kom da de første kasinoene i delstaten Nevada begynte å ta i bruk spillet. Grunnen til dette var at mange franskmenn flyttet til Amerika tidlig på 1900-tallet. Andre navn på spillet er «Van John» og «Pontoon».

Ulike varianter

Det er flere ulike varianter av blackjack, slik som Vegas Strip, Single Deck, Blackjack Switch og europeisk blackjack.

Spansk Blackjack

Spansk blackjack er et amerikansk spill som er noe annerledes enn de andre variantene. Man benytter åtte kortstokker med 48 kort hver. Alle kort med verdien 10 er fjernet fra kortstokken. Spansk blackjack gir huset en større fordel på 0,38%.

Vegas Strip

Vegas Strip er en av de mest populære variantene av Vegas Blackjack grunnet liten fordel til huset på 0,34%. Det spilles i hovedsak slik som i klassisk blackjack, men med fire kortstokker i stedet for to. Dealeren stopper på «soft 17».
Sylklolerke

Utbredelse

Den forekommer i Angola, Botswana, Den demokratiske republikken Kongo, Namibia og Sør-Afrika.
Landkreis Prignitz

Geografi

Kretsen grenser i vest til Landkreis Lüchow-Dannenberg i Niedersachsen, i nord til Landkreis Ludwigslust-Parchim i Mecklenburg-Vorpommern, i øst til Landkreis Ostprignitz-Ruppin i Brandenburg, og i sør til Landkreis Stendal i Sachsen-Anhalt.
Samiske geografiske navn (Tana)

Samiske geografiske navn i Tana (knr 2025) angir stedsnavn i Tana kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner.
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare nordsamisk er tatt med i denne oversikten for Tana kommune.
Heinrich Hoerle

Liv og virke

Han var født i Köln, og gikk på kunsthåndverkskole der, men var stort sett selvlært som maler og grafiker. Etter militæret (første verdenskrig), tok han del i Dada-scenen i Köln. Han utga blant annet en «Krüppelmappe» (Krøplingmappen) i 1920. Han tok etterhvert etter de russiske kunstnerne Vladimir Tatlin og El Lissitzky og den nederlandske De Stijl-bevegelsen. Maleriene viser figurer enten i profil eller frontalt presentert. 
Sammen med maleren Franz Wilhelm Seiwert og fotograf August Sander, grunnlagt Hoerle kunstnergruppen Kölner Progressive på begynnelsen av 1920-tallet. En felles tilnærming for dem var å dokumentere folk og sosiale strukturer i sin samtid i bilder. 
Han startet i 1929 med å gi ut tidsskriftet «a-z» om progressive kunstnere. Dette stoppet raskt da nazistene kom til makten. Han døde i Köln i 1936, mens verkene ble erklært entartet i 1937. Det er registrert fire beslaglagte bilder.
Alþýðubandalagið

Alþýðubandalagið eller «Folkealliansen» var en islandsk venstreorientert valgallianse etablert den 4. april 1956 som varte til 1968, og et politisk parti fra 1968 til 1998 da partiet gikk inn i det nye sosialdemokratiske partiet Samfylkingin.

Historie

I 1916 ble det islandske sosialdemokratiske partiet Alþýðuflokkurinn dannet. Partiet ble splittet i 1930, der utbryterne dannet Kommúnistaflokkur Íslands (Islands kommunistiske parti) som ble islandsk seksjon av Komintern. I 1937 opplevde sosialdemokratene en ny splittelse og utbryterne etablerte i 1938 sammen med kommunistene det nye partiet Sameiningarflokkur alþýðu - Sósíalistaflokkurinn (Sosialistpartiet), men uten å bli medlem av Komintern.
4. april 1956 etablerte Sosialistpartiet sammen med en ny utbrytergruppe fra det sosialdemokratiske partiet den nye «Folkealliansen», med Hannibal Valdimarsson som første leder.
I 1963 bidro Þjóðvarnarflokkurinn (Partiet for nasjonalt vern) med representanter til valgalliansen, noe som brakte det tidligere Alltingsmedlemmet for Þjóðvarnarflokkurinn (perioden 1953-1956) Gils Guðmundsson et sete i Alltinget, en plass han beholdt til 1979. I 1968 ble Folkealliansen et politisk parti. Samtidig forlot Valdimarsson partiet og etablerte det nye partiet Samtök frjálslyndra og vinstri manna (Liberal-venstre samling).
Alliansen var ikke et kommunistparti, men pleide å være islandsk representant i World Communist Movement. Partiet var motstander av NATO og amerikanske militære styrkers tilstedeværelse på Island. Partiet var også EU og EØS-motstandere.
I 1994 brøt en ny gruppe ut fra det sosialdemokratiske partiet og etablerte Þjóðvaki eller «Folkebevegelsen» som et populistisk venstreparti som etter alltingsvalget 1995 ble representert i nasjonalforsamlingen med fire representanter.

Partisamling

I 1998 var det klart for en partisamling. Da etablerte Alþýðubandalagið sammen med det sosialdemokratiske Alþýðuflokkurinn, Samtök um kvennalista (Kvinnelista ), og den nasjonale bevegelsen Þjóðvaki (Folkebevegelsen) det nye sosialdemokratiske partiet Samfylkingin på en bredere sentrum-venstreplattform. Folkealliansen vil imidlertid fortsette på papiret inntil partiets gjeld er betalt.
Noen av alliansens medlemmer valgte å stå utenfor inkludert noen alltingsmedlemmer, som i stedet sluttet seg til det venstreorienterte Vinstri hreyfingin – grænt framboð (Venstrebevegelsen – de grønne) i 1999.
Folkealliansens første leder som politisk parti var Ragnar Arnalds. Islands president Ólafur Ragnar Grímsson var partileder fra 1987 til 1995 og kom da fra Liberal-venstre samling etter at han brøt med Framsóknarflokkurinn (Fremskrittspartiet).
Partiet har deltatt i seks koalisjonsregjeringer fra 1956-1991. Første gang var i Hermann Jónassons siste regjering 1956-1958, så i begge regjeringene til Ólafur Jóhannesson i 1971-1974 og 1978-1979, så i Gunnar Thoroddsens regjering 1980-1983 og i Steingrímur Hermannssons to regjeringer 1988- 1989 og 1989-1991.
Partiets ungdomsbevegelse var kjent som ÆFAB.
Alliansen gav ut avisa Þjóðviljinn som først var organ for Kommunistpartiet, siden Sosialistpartiet og til slutt for Alþýðubandalagið og kom ut i perioden 1936 til 1992.
Orthopteroida

Utseende

Utseende varierer mellom de ulike delgruppene. Enkelte, slik som blant annet wetaer er vingeløse og kan ikke fly. Andre er dyktige flygere og kan tilbakelegge lange distanser, slik som blant annet europeisk vandregresshoppe. De fleste har lange bein, særlig bakbeina er kraftige, ofte med torner eller pigger. Vanligvis er følehornene (antennene) lange, gjerne lengre enn kroppen.

Levevis

De finnes på mange ulike leveområder (habitat). De fleste artene finnes i varmere strøk. Bare et fåtall finnes i Norge. 
Gresshopper, Vandrende blad- og pinner lever i vegetasjonen, i høyt gress, busker og trær. Mange er plantespisere. Mange er varmekjære og liker solfylte steder, mens vi i Norge også har gresshopper som lever i fjellet eller på fuktige steder. 
Sirisser, vortebitere og enkelte gresshopper foretrekker heller tørre, solfylte steder med sparsom vegetasjon og gjerne med sand.  
Eggene legges både i jorden, i barksprekker, eller på blad (planter). Noen stikker eggene ned i jorden, noen limer de fast til planter, eller de kan slippe dem mer tilfeldig.
De «gresshoppelignende insektene»  har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier.
Sovereign Base Areas Police

Sovereign Base Areas Police er den lokale, sivile politietaten for De britiske suverene baseområder Akrotiri og Dekelia på Kypros. Etaten ble opprettet i august 1960 og har ansvar for alle de 15 000 innbyggerne i baseområdene, herunder militært personell. Militære lovbrudd som begås på militært område blir imidlertid etterforsket av en militær avdeling, Cyprus Joint Police Unit, bestående av personell fra Royal Military Police og Royal Air Force Police.
Sovereign Base Areas Police består av 256 polititjenestemenn, hvorav syv er britiske embetsmenn mens de resterende rekrutteres fra de greskkypriotiske og tyrkiskkypriotiske folkegruppene. I tillegg til alminnelige politigjøremål har etaten ansvar for Dekelia fengsel.
Sovereign Base Areas Police administreres av Forsvarsministeriet, men er ikke en del av Ministry of Defence Police.
Kongeriket Island

Opprinnelse under dansk styre

Island hadde vært underordnet det danske kongehuset siden 1380, selv om det formelt var en norsk besittelse og en del av Norgesveldet inntil 1814. I 1874, ett tusen år etter at den første bekreftede islandske bosettingen ble opprettet, ble Island bevilget en viss form for selvstyre av Danmark, og utvidet i 1904. Forfatningen av 1874 ble revidert i 1903, og en minister for islandske anliggender ble plassert i Reykjavík, og gjort ansvarlig overfor Alltinget. Unionsloven av 1. desember 1918 anerkjente Island som suveren stat, men forent med Danmark under felles konge, Christian X av Danmark, som på Island fikk gikk under navnet Kristján X. Island tok i bruk sitt eget flagg, men Danmark krevde fortsatt å styre Islands utenrikspolitikk og militærvesen. Unionsloven skulle opp til revisjon i 1940, og kunne bli opphevet tre år senere dersom man ikke kom frem til en avtale.
Thaulowprisen

Thaulowprisen er en norsk forskningsformidlingspris i kjemifaget. Prisen ble innstiftet av apoteker Harald Conrad Thaulow i 1874 da han opprettet han et legat som i omfang omkring en professoral årslønn. Legatet ble opprettet på hundreårsdagen for Joseph Priestleys oppdagelse av grunnstoffet oksygen og han bestemte at legatet skulle vokse 100 år før det delte ut prispenger. Det akademiske kollegium ved Universitetet i Oslo etablerte 1975 Thaulowprisen som har vært gitt til formidlere (ikke forskere) av kjemi. Prisen skal deles ut til noen som har «…bidratt til å gjøre vitenskapens resultater kjent for allmennheten».
Chloroselas

Utseende

Ganske små (vingespenn 20-25 millimeter) sommerfugler. Bakvingen har to tynne stjerter ved bakhjørnet. Oversiden er brun, noen ganger med metallglans, undersiden brun med hvite flekker.

Levevis

Larvene lever på busker og trær i erteblomstfamilien (i vid forstand). Disse sommerfuglene finnes særlig i tørre områder.

Utbredelse

Denne slekten er utbredt i Afrika, med flest arter i den østlige delen, dessuten lever én art i det sørlige Arabia, som biogeografisk er en del av Afrika.
Det syriske sosialistiske nasjonale parti

Det syriske nasjonalsosialistiske parti, eller SSNP (Arabisk: الحزب السوري القومي الاجتماعي‎, eller: al-Hizb as-Sūrī al-Qawmī al-Ijtimā'ī) er et sekulært nasjonalistisk parti i Syria og Libanon. Partiet jobber for etablering av et såkalt Stor-Syria, som skulle dekke hele Den fruktbare halvmåne og inkludere dagens Syria, Libanon, Irak, Jordan, Israel, Den palestinske selvstyremyndigheten, Kypros, Kuwait, Sinai, det sørlige Tyrkia og deler av det sørvestlige Iran. Partiet er den nest største politiske grupperingen i Syria, etter Ba'ath-partiet, og har over 100,000 medlemmer.
Partiet ble grunnlagt i Beirut i 1932 og har siden spilt en viktig rolle innen libanesisk politikk, blant annet gjennom kuppforsøk i 1949 og 1961. Under Israels invasjon av Libanon i 1982 kjempet de mot de israelske styrkene, og allierte seg i sammenhengen med Amal-bevegelsen og Hizbollah. I Syria ble partiet betydelig i 1950-årene, og har siden økt i oppslutning. I 2005 ble det legalisert og ble med i Ba'ath-partiet.
Dr. Martens sykehus

Dr. Martens sykehus er en avdeling for psykiatriske pasienter ved Sandviken sykehus i Bergen.

Historie

Opprinnelig ble sykehuset grunnlagt i 1865 av brigadelege Daniel G. Martens (1817-1898) som privatasyl for sinnslidende. Den gang var navnet Møllendal asyl. Institusjonen skiftet navn i 1956 til Dr. Martens sykehus. Den 1. januar 1962 ga den daværende eier Louise Grolle Olsen (1886-1979) asylet til en stiftelse (Stiftelsen Dr. Martens sykehus) knyttet til Neevengården sykehus, i dag Sandviken sykehus.
I 1963 flyttet institusjonen til sin nåværende adresse i Hatleveien 7d, en tomt på Neevengårdens grunn skjenket av Bergen kommune. De syke kunne flytte inn i et helt nytt bygg tegnet av arkitektene Torgeir Alvsaker og Einar Vaardal-Lunde. Sykehuset var funksjonelt forbundet med Neevengården sykehus, men hadde sin egen administrasjon. Overlegen ved Neevengården skulle være fast tilsynslege ved Dr. Martens. Pasientene ble overført fra Sandviken sykehus og fra Sentralhjemmet Floen.
Frem til 1985 var altså Dr. Martens sykehus en frittstående økonomisk og administrativ institusjon. Men det var en faglig nær relasjon med Sandviken sykehus. I 1985 ble sykehuset kjøpt av Hordaland fylkeskommune og integrert i Sandviken sykehus som avdeling IV. Staten overtok eierskapet i 2002.
Bergen Byarkiv oppbevarer arkivet etter Dr. Martens sykehus. Hordaland fylkesarkiv oppbevarer også arkivmateriale etter Dr. Martens.
Molab

SINTEF Molab as er en av Norges største industrielle laboratoriebedrifter med rundt 70 ansatte. Selskapet er lokalisert i Mo i Rana, Glomfjord, Oslo og Porsgrunn.
Virksomheten omfatter kjemisk analyse, materialtesting og miljømålinger.
Have You Ever Been Lonely?

«Have You Ever Been Lonely?» er en amerikansk populærmusikksang med melodi av Peter DeRose og med tekst av Billy Hill (under psevdonymet George Brown). Den ble publisert i 1932.
Ted Lewis og Ray Noble med vokalist Al Bowlly gjorde suksesfulle innspillinger i 1933. En mindre krig mellom coverinnspillinger forekom i 1955 mellom Jaye P. Morgan og Karen Chandler.  
En elektronisk redigert duett mellom Jim Reeves og Patsy Cline, som aldri spilte inn plater sammen mens de levde, ble en Top 10 country and westernhit i begynnelsen av 1980-årene.
«Have You Ever Been Lonely?» har blitt innspilt av mange sangere og har blitt en standard.

Norske versjoner

Arne Bendiksen skrev den norske teksten. På norsk bærer den tittelen «Har du aldri vært ensom?». Han spilte den inn på singlen Triola TN 45-151 og EP-platen Triola TNEP 1034.
Kirsti Sparboe har også spilt inn sangen. Den ble utgitt på  singlen Triola TN 453 i 1966.

Listeplassering

«Have You Ever Been Lonely?» lå på en 94.-plass på den amerikanske Billboard Hot 100-listen med den britiske jentegruppa The Caravelles i 1964.
Christina Aguilera (album)

Christina Aguilera er et selvtitulert debutalbum av Christina Aguilera. 
Det inneholder blant annet hitene «Genie in a Bottle», «I Turn to You» og «What a Girl Wants». Albumet ble utgitt i 1999.
Maricá

Historie

Maricá ble grunnlagt i 1889,
og dens nåværende borgmester er Washington Luís Cardoso Siqueira (Partido dos Trabalhadores, PT).
5. divisjon fotball for menn 2019

Avdeling 1

* Veitvet klarte ikke å kvalifisere seg til 4. divisjon.
*Romsås rykker ned hvis 2 eller flere Oslo-lag rykker ned fra 3. divisjon.

Avdeling 2

* Oldenborg klarte ikke å kvalifisere seg til 4. divisjon.

Avdeling 3

* Gamle Oslo rykket opp etter seier i kvalifiseringen.
* Øvrevoll Hosle rykker ned hvis 3 eller flere Oslo-lag rykker ned fra 3. divisjon.

Avdeling 3

* Medkila klarte ikke å rykke opp etter tap i kvalifiseringen.
Bahamas under VM i friidrett 2017

Resultater

Resultatene var som følger:
Fiskum kirke

Historie

Ny kirke ble bygget i  1866 etter tegninger av Heinrich Ernst Schirmer. Denne brant ned 11. januar 1902 og et nybygg sto ferdig i 1903 utført av arkitekt Jørgen Haslef Berner etter Schirmers tegninger.
Nyttårsnatten 1940 var det igjen brann i kirken og en ny sto ferdig 22. mai 1945 gjenreist etter tegninger  av  arkitekt Arnstein Arneberg.
Byggverket er i tegl og har 210 plasser.
Adkomst til stedet er via Fv 73.
Skjeand

Utbredelse

I Sør-Norge er det få eksemplar av disse fuglene, og de opptrer sporadisk i Nord-Norge. Tallet på observasjoner øker. Skjeendene hekker få om gangen ved grunne innsjøer med rik vegetasjon rundt Oslofjorden og fra Møre til Helgeland. Skjeendene er trekkfugler som kommer i april og som trekker sørover i september-oktober. De overvintrar i Vest-Europa og Nord-Afrika.
Arten er rødlistet i Norsk rødliste for arter 2015, til Sårbar (VU). Kategorien skulle egentlig vært Sterkt truet (EN) hvis man bare så på Norge, men så ble den satt ned et trinn til VU fordi det går bra med arten i nabolandene - og man anser at arten vil kunne innvandre fra Sverige hvis den blir borte hos oss.

Reiret

Reiret blir gjemt i vegetasjonen nær vatn og er bygget av gras og dun. Skjeanda legger 8-10 gulhvite egg i april-juni. Hunnen ruger i 23-25 dager og ungene er flygedyktige etter 40-45 dager. Skjeanda eter små krepsdyr og bløtdyr.
Testdrevet utvikling

Testdrevet utvikling er en programvareutviklingsmetodikk som består av korte iterasjoner hvor nye tester som dekker de ønskede forbedringene eller nye funksjonaliteten skrives først, deretter implementeres produksjonskoden som trengs for å få testene til å passere feilfritt. Til sist rydder man opp i koden for å tilpasse den endringer. Det at man skriver testene før den faktiske produksjonskoden gjør at man får rask tilbakemelding på endringer og man tvinges også til tenke gjennom hva man faktisk ønsker av funksjonalitet før man implementerer det. I tillegg har men selvfølgelig bonusen at man har testdekning på all kode man skriver.
Blizzcon

BlizzCon er en årlig kongress holdt av Blizzard Entertainment for å feire sine store franchiser: Warcraft, StarCraft og Diablo. 2010-konvensjonen, med en live-opptreden av Tenacious D, ble holdt fra 22. til 23. oktober.
BlizzCon ble arrangert for første gang i oktober 2005 og har siden blitt arrangert i 2007, 2008, 2009 og 2010. Alle Blizzcon har funnet sted i Anaheim Convention Center.
San Javier (Uruguay)

Historie

San Javier ble grunnlagt i 27. juli 1913 av Basilio Lubkov. Det er den viktigste russiske bosetningen i Uruguay.

Transport

Ruta 24 forbinder San Javier med Nuevo Berlín og Paysandú.
Vikingstad

Vikingstad er et tettsted i Linköping kommune i Östergötlands län i Östergötland i Sverige. I 2010 hadde tettstedet 2 096 innbyggere. Det ligger ved Södra stambanan. I Vikingstad finnes blant annet bensinstasjon, butikk, skole og en jernbanestasjon hvor lokaltog stanser. Vikingstads kirke ligger 2-3 kilometer sør for tettstedet.
Et annet Vikingstad ligger på Karmøy i Rogaland. Det er navnet på en gård med postnummer 4260.
Vadstena slott

Vadstena slott er et tidligere kongelig slott i Vadstena i Östergötland, Sverige.
Vadstena slott ble opprinnelig bygd i 1545 av Gustav Vasa som festning for å beskytte Stockholm mot fiender fra sør. 22. august 1552 giftet Gustav Vasa seg med sin tredje kone, Katarina Stenbock, i Vadstena. En av bankettsalene på slottet kalles Bröllopssalen, selv om bygget ikke ble ferdig i tide til bryllupet.
Ombygningen fra festning til slott begynte i 1550-årene, da prins Magnus Vasa ble hertug av Östergötland. Magnus var tilbakestående, og var eneste sønn av Gustav Vasa som ikke ble konge av Sverige. Magnus døde i 1595, og ligger begravd i Vadstena kirke.
I 1620 stod slottet ferdig, og alle kongene av huset Vasa hadde ledet bygningen. Siden 1620 har slottet blitt meget godt vedlikeholdt, og er et av Sveriges beste eksempler på renessansearkitektur. Vadstena slott var et kongelig slott til 1716, da kongefamilien mistet interessen for det. Det sto lenge tomt før bøndene i området tok det i bruk som kornlager.
Siden 1899 har slottet huset Landsarkivet i Vadstena, og i dag finner besøkende også et slottsmuseum med møbler, portretter og malerier fra 15- og 1600-tallet. Om sommeren arrangeres det både klassiske konserter og popkonserter i borggården.
Krag (slekt fra Jylland)

Krag er en utdød dansk adelsslekt som stammer fra ridderen Niels Svendsen Krag, som tidligst nevnes 1363. På 1600- og 1700-tallet hadde slektsmedlemmer høye stillinger i statsadministrasjonen. Til slekten hører visestattholder i Norge Frederik Krag (1655–1728) og Dorothea Krag (1675–1754), som i sitt annet ekteskap med Christian Gyldenløve ble stammor til den grevelige slekt Danneskiold-Samsøe. Slekten døde ut i mannslinjen med høyesterettsassessor Frederik Christian Krag (1726–1763).  
Dorothea Krags helbror offiseren Arendt Krag (1670 på Kaas—1718 Moss) fikk etterkommere i Norge (og en gren i Danmark) i slekten Scheel. Han ble nemlig gift den 10. januar 1702 på Gjerpen med Kirstine Elisabeth Tønsberg (1680–1709), hvis førstefødte datter Dorothea (Dorte) Hedevig Krag ble født allerede den 5. desember 1701! Hun ble meget uvanlig oppkalt etter sin lys levende faster (!) og farmor, altså Dorothea Krag (nylig gift den 25. mai 1701 med Gyldenløve) og Helvig v. der Kuhla,  og hun ble gift i 1722 i Kjølstrup kirke på Fyn med oberst Godske Hans von Brüggemann til Østergård samt Ulriksholm (1677–1736), enkemann etter Margarethe Wilhelmine Hausmann (1686–1717), datter av stattholder Ulrik Fr. Gyldenløves halvbror Caspar Herman Hausmann og Karen Toller. Datteren Catharine Christine von Brüggemann (1725 Kjølstrup—1800) ble i 1745 gift med Hans Jacob Scheel (1714–74) til Frogner hovedgård, som i likhet med Arendt Krag endte opp som kommandant i Fredrikstad.
Aelita

Handling

Filmen handler om ingeniøren Los som bygger en romrakett og reiser til Mars. Når han kommer fram oppdager han at planeten er en totalitær stat som styres av et vokterråd, med den vakre Aelita som marionett-drottning. Los og hans kamerater sprer Karl Marx sitt budskap om sosialisme till marsboerne som så starter en revolusjon.
Baltimore Police Department

Organisasjon

BPD er USAs 8. største politistyrke og er organisert i ti distrikter – ni geografiske og ett med ansvar for polititjenester rundt kommunale boliger. Det geografiske ansvarsområdet til BPD omfatter 210 km² landområder og 29 km² vannområder.

Ansatte

Etaten har 3 220 ansatte (2013), herunder 3 080 polititjenestemenn (2014). Den ledes av en politikommissær (politimester) som utpekes av Baltimores borgermester.
Hades (sommerfugl)

Utseende

Middelsstore sommerfugler (vingespenn ca. 50 millimeter) med avrundede vinger. Oversiden er ensfarget svartgrå hos Hades noctula, mens Hades hecamede er mer fargerik med metallisk blå farge og et skarpt rødt felt ved roten av forvingen. Undersiden er mørkgrå med lyse, radiære striper og et oransje felt ved forvingens forkant nær roten.

Levevis

Larvene lever på planter i slekten Spondia (Anacardiaceae).

Utbredelse

Slekten er utbredt i Mellom-Amerika og det nordlige Sør-Amerika.
Engsmellefly

Utseende

Et middelsstort (vingespenn 35–40 mm), brunt nattfly. Forkroppen er lysbrun med en smal, hvit krage. Forvingens årer er lyse. Nyre- og ringmerkene er markerte, kantet med svart og hvitt. Under ringmerket er det en kølleformet, svart flekk med lysere kjerne som går ut fra indre mellomlinje. De to mellomlinjene et tydelige, svarte og lyse. De er jevnt krummede og avgrenser et omtrent ovalt midtfelt, men begge har brå knekker nær fram- og bakkantene. Langs ytterkanten går det en smal, hvit bølgelinje. I feltet mellom ytre mellomlinje og bølgelinjen er den en svart lengdeflekk i hvert åremellomrom. Bakvingen er lysgrå, mørkere ytterst.

Levevis

Arten finnes på åpne områder ved kysten, og også på skrotemark der det vokser smelle. Larvene utvikler seg på blomstene til smelle (Silene spp.) og nellik (Dianthus spp.). De voksne sommerfuglene flyr om natten i juni–juli.

Utbredelse

Arten er utbredt over hele Europa, unntatt lengst i nord. I Norge er den funnet langs kysten av Sørlandet og det sørligste Østlandet.
Yibin (Yibin)

Yibin (kinesisk: 宜宾县; pinyin: Yíbīn Xiàn) er et fylke i byprefekturet Yibin i provinsen Sichuan i Folkerepublikken Kina. I 1999 var befolkningen på 980 696 innbyggere.